Α4-0038/95

Πρόταση απόφασης του Ευρωπαϊκού Κοινοβουλίου και του Συμβουλίου για τη διοργάνωση Ευρωπαϊκού Έτους διά βίου εκπαίδευσης και κατάρτισης (1996) (COM(94)0264 - C4-0143/94 - 94/0199(COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τρίτη αιτιολογική σκέψη

>Αρχικό κείμενο>

ότι η μόνιμη προσαρμογή των συστημάτων εκπαίδευσης και κατάρτισης σε αυτές τις νέες ανάγκες αποτελεί στρατηγικής σημασίας ζήτημα για την Ευρώπη, της οποίας η οικονομική ανταγωνιστικότητα και το κοινωνικό πρότυπο βασίζονται στη γνώση και στην τεχνογνωσία[semigr ]

>Κείμενο μετά την ψηφοφορία στο ΕΚ>

ότι η μόνιμη προσαρμογή των συστημάτων εκπαίδευσης και κατάρτισης σε αυτές τις νέες ανάγκες αποτελεί στρατηγικής σημασίας ζήτημα για την Ευρώπη, της οποίας η οικονομική ανταγωνιστικότητα και το κοινωνικό πρότυπο βασίζονται στη γνώση και στην τεχνογνωσία[semigr ] ότι στο πλαίσιο αυτό είναι σημαντικό να εξασφαλισθεί η ισοτιμία της γενικής και της επαγγελματικής εκπαίδευσης[semigr ]

(Τροπολογία 2)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι η εκπαίδευση και η κατάρτιση πρέπει να αναπτύσσουν την προσωπικότητα κάθε ανθρώπου[semigr ] ότι πρέπει να του παρέχουν αξίες της ιδιωτικής, κοινωνικής και δημόσιας ζωής, όπως η αλληλεγγύη, η ανοχή και η κατανόηση για την πολιτιστική ποικιλομορφία[semigr ] ότι η εκπαίδευση και η κατάρτιση πρέπει ταυτόχρονα να προάγουν την ικανότητα επικοινωνίας μεταξύ των διαφόρων πολιτιστικών ομάδων καθώς και συμμετοχής στις δημοκρατικές διαδικασίες λήψης αποφάσεων[semigr ] ότι, στο σημείο αυτό, πρέπει να αφιερωθεί ιδιαίτερη προσοχή στα κράτη που είναι συνδεδεμένα με την Ευρωπαϊκή Ένωση,

(Τροπολογία 3)

Αιτιολογική σκέψη 3β (νέα)

>Κείμενο μετά την ψηφοφορία στο ΕΚ>

εκτιμώντας ότι, σύμφωνα με τη Λευκή Βίβλο για την ανάπτυξη, την ανταγωνιστικότητα και την απασχόληση, πάνω από δύο εκατομμύρια θέσεις απασχόλησης που θα δημιουργηθούν από τώρα έως το έτος 2000 θα βασίζονται σε νέα επαγγελματικά πρότυπα συνδεόμενα με τις τεχνολογικές επαναστάσεις του οπτικοακουστικού τομέα και της κοινωνίας της πληροφόρησης, οι οποίες απαιτούν συνεχή κατάρτιση και ελαστικότητα όσον αφορά τις αντιλήψεις περί βασικής κατάρτισης,

(Τροπολογία 4)

Τέταρτη αιτιολογική σκέψη

>Αρχικό κείμενο>

ο ρόλος της συνεχούς εκπαίδευσης για το άτομο και τον εργαζόμενο γίνεται βασικός τόσο για την εξασφάλιση της προσωπικής του ανέλιξης όσο και για την ενίσχυση των μακροπρόθεσμων προοπτικών απασχόλησης του ατόμου[semigr ] ότι, όπως τονίζει το Λευκό Βιβλίο της Επιτροπής για την «Ανάπτυξη, την Ανταγωνιστικότητα και την Απασχόληση», η εκπαίδευση και η κατάρτιση καλούνται αναμφίβολα να διαδραματίσουν καθοριστικό ρόλο στην ανάκαμψη της ανάπτυξης, στην αποκατάσταση της ανταγωνιστικότητας και ενός επιπέδου απασχόλησης κοινωνικά αποδεκτού στην Κοινότητα,

>Κείμενο μετά την ψηφοφορία στο ΕΚ>

ο ρόλος της συνεχούς εκπαίδευσης για το άτομο και τον εργαζόμενο γίνεται βασικός για την ενίσχυση των μακροπρόθεσμων προοπτικών απασχόλησης του ατόμου[semigr ] ότι, όπως τονίζει το Λευκό Βιβλίο της Επιτροπής για την «Ανάπτυξη, την Ανταγωνιστικότητα και την Απασχόληση», η εκπαίδευση και η κατάρτιση καλούνται αναμφίβολα να διαδραματίσουν καθοριστικό ρόλο στην ανάκαμψη της ανάπτυξης, στην αποκατάσταση της ανταγωνιστικότητας και ενός επιπέδου απασχόλησης κοινωνικά αποδεκτού στην Κοινότητα,

(Τροπολογία 5)

Αιτιολογική σκέψη 4α (νέα)

>Κείμενο μετά την ψηφοφορία στο ΕΚ>

ότι πρέπει να τονισθεί το γεγονός ότι αναβαθμίζεται ο ρόλος της εξωσχολικής εκπαίδευσης (λαϊκά πανεπιστήμια, ιδρύματα για την εκπαίδευση των ενηλίκων, ανοικτό πανεπιστήμιο). Στο πλαίσιο αυτό πρέπει να διασφαλιστεί η πρόσβαση όλων των πολιτών στην απαραίτητη αυτή προσφορά. Η αναγκαία ενίσχυση της εξωσχολικής εκπαίδευσης δεν πρέπει να αποβεί εις βάρος της ευρύτερης βασικής εκπαίδευσης,

(Τροπολογία 6)

Αιτιολογική σκέψη 5α (νέα)

>Κείμενο μετά την ψηφοφορία στο ΕΚ>

ότι, επιπλέον μια μετεκπαίδευση με προοπτικές απασχόλησης αποτελεί μια καλή δυνατότητα για την επίλυση κοινωνικών συγκρούσεων. Με κατάλληλες ενέργειες θα μπορούσε επίσης να συμβάλει στην εξάλειψη της ξενοφοβίας, στην απεξάρτηση από το αλκοόλ και τα ναρκωτικά και στην πρόληψη της βίαιης συμπεριφοράς που συνοδεύει τα ανωτέρω φαινόμενα,

(Τροπολογία 7)

Αιτιολογική σκέψη 5β (νέα)

>Κείμενο μετά την ψηφοφορία στο ΕΚ>

ότι η Λευκή Βίβλος της Επιτροπής σχετικά με την ευρωπαϊκή κοινωνική πολιτική συνηγορεί σε μια θετική, ευέλικτη προσέγγιση στην εργασία και την κατάρτιση, στην αναβάθμιση των επιπέδων διαπεπιστωμένων ικανοτήτων του παρόντος και του μελλοντικού εργατικού δυναμικού και της δημιουργίας φορολογικών και άλλων κινήτρων προκειμένου οι επιχειρήσεις και τα μεμονωμένα άτομα να επενδύουν στην διαρκή κατάρτιση με στόχο την εξέλιξη των ευκαιριών για μάθηση που παρέχονται στους ενήλικες κατά τη διάρκεια όλης τους της ζωής,

(Τροπολογία 8)

Αιτιολογική σκέψη 7α (νέα)

>Κείμενο μετά την ψηφοφορία στο ΕΚ>

ότι τα υπάρχοντα συστήματα τηλεμάθησης και αυτομόρφωσης, τα διεθνή δίκτυα (κυρίως τα δίκτυα υπολογιστών), η αμφίδρομη επικοινωνία μεταξύ διδασκομένων και μεταξύ διδασκομένων και διδασκόντων, θα διαδραματίσουν σημαντικό ρόλο στη δια βίου μάθηση[semigr ] ότι τα ήδη υπάρχοντα διεθνή δίκτυα ενδείκνυνται ιδιαίτερα για την εκμάθηση γλωσσών[semigr ] ότι για την ενσωμάτωση τέτοιου είδους συστημάτων στη διαδικασία δια βίου μάθησης προϋπόθεση είναι η παροχή επαρκούς βασικής εκπαίδευσης,

(Τροπολογία 9)

Ένατη αιτιολογική σκέψη

>Αρχικό κείμενο>

ότι η θεμελιώδης σημασία της εκπαίδευσης και της κατάρτισης για την οικοδόμηση μιας Ευρώπης οικονομικά ανταγωνιστικής, κοινωνικά αλληλέγγυας, που θα προωθεί την ανάπτυξη του ατόμου, πρέπει να υπογραμμιστεί μέσω της υλοποίησης μιας σειράς συγκεκριμένων ενεργειών στο επίπεδο της Ευρωπαϊκής Ένωσης, που θα πραγματοποιηθούν υπό την αιγίδα του Ευρωπαϊκού Έτους δια βίου εκπαίδευσης και κατάρτισης, ώστε να υπάρξει μεγαλύτερη ευαισθητοποίηση από αυτή που επιτυγχάνεται από τα υφιστάμενα κοινοτικά προγράμματα, και την οποία δεν θα επιτύγχαναν οι μεμονωμένες ενέργειες των κρατών μελών,

>Κείμενο μετά την ψηφοφορία στο ΕΚ>

ότι η θεμελιώδης σημασία της εκπαίδευσης και της κατάρτισης για την οικοδόμηση μιας Ευρώπης οικονομικά ανταγωνιστικής, κοινωνικά αλληλέγγυας, πρέπει να υπογραμμιστεί μέσω της υλοποίησης μιας σειράς συγκεκριμένων ενεργειών στο επίπεδο της Ευρωπαϊκής Ένωσης, που θα πραγματοποιηθούν υπό την αιγίδα του Ευρωπαϊκού Έτους δια βίου μάθησης ώστε να υπάρξει μεγαλύτερη ευαισθητοποίηση από αυτή που επιτυγχάνεται από τα υφιστάμενα κοινοτικά προγράμματα, και την οποία δεν θα επιτύγχαναν οι μεμονωμένες ενέργειες των κρατών μελών,

(Τροπολογία 10)

Αιτιολογική σκέψη 9α (νέα)

>Κείμενο μετά την ψηφοφορία στο ΕΚ>

ότι οι στόχοι του Ευρωπαϊκού Έτους δια βίου εκπαίδευσης και κατάρτισης δεν μπορούν να επιτευχθούν μακροπρόθεσμα παρά μόνον εάν όλες οι κυβερνήσεις των κρατών μελών είναι διατεθειμένες να:

(i) παράσχουν επαρκή χρηματοδότηση ή να άρουν κάθε περιορισμό επί της χρηματοδότησης που παρέχεται από άλλα εκλεγμένα σώματα υπεύθυνα για την παροχή δημόσιας εκπαίδευσης και κατάρτισης[semigr ]

(ii) εξασφαλίσουν ότι οι πιθανοί συμμετέχοντες δεν θα εμποδισθούν να εκμεταλλευθούν τις δυνατότητες δια βίου εκπαίδευσης και κατάρτισης λόγω του κόστους της συμμετοχής ή της απόκτησης κατάλληλης πρόσβασης σ' αυτές[semigr ]

(Τροπολογία 11)

Αιτιολογική σκέψη 9β (νέα)

>Κείμενο μετά την ψηφοφορία στο ΕΚ>

ότι πολλά άτομα που προέρχονται από κοινωνικά αποκλεισμένες ή περιθωριοποιημένες ομάδες δεν θα είναι σε θέση να εκμεταλλευθούν τις δυνατότητες της δια βίου εκπαίδευσης και κατάρτισης, παρά μόνον εάν βοηθηθούν οικονομικά ή τουλάχιστον εάν δεν τιμωρηθούν με την απώλεια κοινωνικών παροχών σε περίπτωση που χρησιμοποιήσουν τις εν λόγω δυνατότητες,

(Τροπολογία 12)

Αιτιολογική σκέψη 9γ (νέα)

>Κείμενο μετά την ψηφοφορία στο ΕΚ>

ότι στις 20 Ιανουαρίου 1995 εγκρίθηκε ένα «modus vivendi» μεταξύ του Ευρωπαϊκού Κοινοβουλίου, του Συμβουλίου και της Επιτροπής όσον αφορά τα μέτρα εκτέλεσης των πράξεων που εγκρίνονται σύμφωνα με τη διαδικασία που ορίζεται στο άρθρο 189Β της Συνθήκης ΕΚ,

(Τροπολογία 13)

Αιτιολογική σκέψη 9δ (νέα)

>Κείμενο μετά την ψηφοφορία στο ΕΚ>

ότι η Επιτροπή υπέβαλε βάσει των διατάξεων των παραγράφων 1 και 3 του άρθρου 3 του ισχύοντος δημοσιονομικού κανονισμού το δημοσιονομικό δελτίο που περιλαμβάνει το προβλεπόμενο χρονοδιάγραμμα των ετησίων αναγκών για τη χρονική διάρκεια του εν λόγω προγράμματος, καθώς και ότι το ενημερωμένο αυτό σύμφωνα με τις αποφάσεις της αρμοδίας επί του προϋπολογισμού αρχής και την κατάσταση εκτέλεσης των εγκριθεισών πιστώσεων δελτίο πρέπει να ανακοινωθεί στην αρμόδια επί του προϋπολογισμού αρχή μαζί με το προσχέδιο προϋπολογισμού,

(Τροπολογία 14)

Άρθρο 1, παράγραφος 2

>Αρχικό κείμενο>

2. Το έτος 1996 ανακηρύσσεται «Ευρωπαϊκό Έτος δια βίου εκπαίδευσης και κατάρτισης».

>Κείμενο μετά την ψηφοφορία στο ΕΚ>

2. Το έτος 1996 ανακηρύσσεται «Ευρωπαϊκό Έτος δια βίου εκπαίδευσης και κατάρτισης». Η ονομασία αυτή λαμβάνει υπόψη τις διαφορετικές ανάγκες μάθησης στις διάφορες φάσεις της ζωής του ατόμου.

(Τροπολογία 15)

Άρθρο 2, παράγραφος 1

>Αρχικό κείμενο>

1. ευαισθητοποίηση του ευρωπαϊκού κοινού στη σημασία της δια βίου εκπαίδευσης και κατάρτισης ως ζωτικού στοιχείου για την ανάπτυξη των ατόμων και για ένα ευρωπαϊκό μοντέλο ανταγωνιστικότητας και ανάπτυξης με ιδιαίτερη ένταση εργασίας[semigr ]

>Κείμενο μετά την ψηφοφορία στο ΕΚ>

1. ευαισθητοποίηση του ευρωπαϊκού κοινού στη σημασία της δια βίου εκπαίδευσης και κατάρτισης και της επιμόρφωσης ως ζωτικού στοιχείου για την ανάπτυξη των ατόμων και για τη συμμετοχή τους στις δημοκρατικές διαδικασίες λήψης αποφάσεων[semigr ]

(Τροπολογία 16)

Άρθρο 2, παράγραφος 2α (νέα)

>Κείμενο μετά την ψηφοφορία στο ΕΚ>

2α. συμβολή στην ευρωπαϊκή ανταγωνιστικότητα και σε μια οικονομική ανάπτυξη έντασης απασχόλησης, με την προώθηση της συνειδητοποίησης εκ μέρους των κοινωνικών εταίρων της σημασίας που έχει η δημιουργία ευκαιριών διά βίου εκπαίδευσης για την αντιμετώπιση των προκλήσεων της οικονομικής και κοινωνικής μεταβολής[semigr ] θα ενθαρρυνθούν ιδιαίτερα οι ΜΜΕ[semigr ]

(Τροπολογία 17)

Άρθρο 2, παράγραφος 3

>Αρχικό κείμενο>

3. συμβολή στην υλοποίηση του ευρωπαϊκού χώρου εκπαίδευσης και κατάρτισης μέσω της ακαδημαϊκής και επαγγελματικής αναγνώρισης των τίτλων επαγγελματικής εκπαίδευσης στο πλαίσιο της Ευρωπαϊκής Ένωσης και με την εισαγωγή μιας ευρωπαϊκής διάστασης στην εκπαίδευση και την κατάρτιση[semigr ]

>Κείμενο μετά την ψηφοφορία στο ΕΚ>

3. προαγωγή της ενημέρωσης των ευρωπαίων πολιτών σχετικά με τις πρωτοβουλίες της Ευρωπαϊκής Ένωσης στο πεδίο της ακαδημαϊκής και επαγγελματικής αναγνώρισης των τίτλων επαγγελματικής εκπαίδευσης και προώθηση μιας ευρωπαϊκής διάστασης στην εκπαίδευση και την κατάρτιση, ιδιαίτερα μέσω των προγραμμάτων LEONARDO DA VINCI και ΣΩΚΡΑΤΗΣ[semigr ] στο πλαίσιο αυτό βασικό στοιχείο του έτους θα πρέπει να είναι η ενίσχυση των ξένων γλωσσών[semigr ]

(Τροπολογία 18)

Άρθρο 2, παράγραφος 3α (νέα)

>Κείμενο μετά την ψηφοφορία στο ΕΚ>

3α. υπογράμμιση της σημασίας που έχει για όλους η παροχή πρόσβασης σε διά βίου εκπαίδευση και σε κατάλληλα, ανεγνωρισμένα συστήματα διαπίστωσης ικανοτήτων, ανεξαρτήτως διαφορών φύλου, ηλικίας, ικανότητας, εθνικότητας, οικονομικής κατάστασης και κοινωνικής προέλευσης, προκειμένου να δοθεί τέρμα στην κατασπατάληση των ιδιαίτερων κλίσεων των ατόμων να καταπολεμηθεί ο κοινωνικός αποκλεισμός και να εξαλειφθούν οι περιφερειακές ανισότητες[semigr ]

(Τροπολογία 20)

Άρθρο 2, παράγραφος 4

>Αρχικό κείμενο>

4. έμφαση του ρόλου της εκπαίδευσης και της κατάρτισης στην ισότητα των ευκαιριών και, κατά συνέπεια, της σημασίας της ισότητας αυτής, ιδίως μεταξύ ανδρών και γυναικών, κατά την πρόσβαση στην εκπαίδευση και την κατάρτιση.

>Κείμενο μετά την ψηφοφορία στο ΕΚ>

4. στον τομέα της εκπαίδευσης, της κατάρτισης και της μετεκπαίδευσης πρέπει να ληφθούν ιδιαίτερα υπόψη οι ειδικές απαιτήσεις των νεαρών κοριτσιών και των γυναικών. Τούτο είναι ιδιαίτερα αναγκαίο για τη δημιουργία ευρέος φάσματος επαγγελματικών επιλογών για τα νεαρά κορίτσια και τις γυναίκες[semigr ]

(Τροπολογία 21)

Άρθρο 2, παράγραφος 4α (νέα)

>Κείμενο μετά την ψηφοφορία στο ΕΚ>

4α. ένα παγκοσμίως αποδεκτό ορισμό της διά βίου εκπαίδευσης συμπεριλαμβανομένων των πλέον πρόσφατων επιστημονικών στοιχείων[semigr ]

(Τροπολογία 22)

Άρθρο 2, παράγραφος 4β (νέα)

>Κείμενο μετά την ψηφοφορία στο ΕΚ>

4β. υποστήριξη της κατάρτισης του εκπαιδευτικού δυναμικού προκειμένου να ενισχυθεί περαιτέρω ο τέταρτος τομέας της εκπαίδευσης - η συνεχιζόμενη εκπαίδευση. Πρέπει να βελτιωθεί η προστασία των συμμετεχόντων, να καθορισθούν κριτήρια για την αμοιβαία αναγνώριση τίτλων και να δημιουργηθούν μέσα ελέγχου της ποιότητας (σύστημα αποδεικτικών στοιχείων).

(Τροπολογία 40)

Άρθρο 2, παράγραφος 4γ (νέα)

>Κείμενο μετά την ψηφοφορία στο ΕΚ>

4γ. την υποστήριξη των γονέων και των κηδεμόνων κατά την εκπλήρωση των καθηκόντων τους όσον αφορά την ανατροφή και την εκπαίδευση των παιδιών και των νέων, για την ενίσχυση του παραδειγματικού ρόλου τους στη δια βίου εκπαίδευση και κατάρτιση.

(Τροπολογία 23)

Άρθρο 3, παράγραφος 2

>Αρχικό κείμενο>

2. Τα κριτήρια, οι διαδικασίες και οι τρόποι επιλογής και χρηματοδότησης των ενεργειών διευκρινίζονται στο παράρτημα.

>Κείμενο μετά την ψηφοφορία στο ΕΚ>

2. Οι ενέργειες πρέπει να προσφέρουν τα μέσα για την επίτευξη των στόχων που περιγράφονται στο άρθρο 2. Πρέπει να υπογραμμίζουν τη σημασία της συνεργασίας μεταξύ των διαρθρώσεων εκπαίδευσης και κατάρτισης, των επιχειρήσεων και των κοινωνικών εταίρων[semigr ] τις δυνατότητες δημιουργίας ενός ευρωπαϊκού χώρου εκπαίδευσης και κατάρτισης στο πλαίσιο της κινητικότητας των εκπαιδευόμενων ατόμων και των εργαζομένων[semigr ] την ανάγκη διασφάλισης καλύτερης πρόσβασης σε σχετικές ενέργειες εκπαίδευσης και κατάρτισης για όλους, ανεξαρτήτως φύλου, εθνικότητας, οικονομικής κατάστασης και κοινωνικής προέλευσης.

Η προτεραιότητα κατά την επιλογή των ενεργειών που αναφέρονται στο τμήμα ΙΙ του παραρτήματος θα δοθεί σε όσους προσφέρουν πρακτική επίδειξη των πλεονεκτημάτων της εκπαίδευσης και κατάρτισης και ισχυρά κίνητρα για μεμονωμένα άτομα, επιχειρήσεις και περιφερειακή ανάπτυξη[semigr ] σε όσους προβάλλουν τις ενέργειες εκπαίδευσης και κατάρτισης ως τμήμα μιας προσέγγισης δια βίου εκπαίδευσης[semigr ] σε όσους ενθαρρύνουν τους κοινωνικούς εταίρους να προωθούν μέσω συλλογικών συμφωνιών την εξασφάλιση της εκπαίδευσης και της διαρκούς κατάρτισης[semigr ] σε όσους αποδεικνύουν τη συμβολή της διεθνικής συνεργασίας στον τομέα αυτό, καθώς και όσους διαδίδουν τα αποτελέσματα των κοινοτικών πρωτοβουλιών[semigr ] σε όσους προωθούν, μέσω εθνικών, περιφερειακών και τοπικών δικτύων, την ανταλλαγή ιδεών και τη διάδοση μιας ορθής πρακτικής όσον αφορά την εξασφάλιση της δια βίου εκπαίδευσης και κατάρτισης ιδίως στα κοινωνικά αποκλεισμένα άτομα και στις ομάδες που εκτίθενται σε κίνδυνο.

(Τροπολογία 24)

Άρθρο 4, δεύτερο εδάφιο

>Αρχικό κείμενο>

Η Επιτροπή επικουρείται από μια επιτροπή συμβουλευτικού χαρακτήρα την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

>Κείμενο μετά την ψηφοφορία στο ΕΚ>

Η Επιτροπή επικουρείται από μια επιτροπή συμβουλευτικού χαρακτήρα την οποία αποτελούν δύο αντιπρόσωποι από κάθε κράτος μέλος και ίσος αριθμός εκπροσώπων των κοινωνικών εταίρων. Της επιτροπής προεδρεύει ο αντιπρόσωπος της Επιτροπής.

(Τροπολογία 25)

Άρθρο 4, τρίτο εδάφιο

>Αρχικό κείμενο>

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπωνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειαστεί σε ψηφοφορία.

>Κείμενο μετά την ψηφοφορία στο ΕΚ>

Τηρώντας τις διατάξεις που προβλέπονται από το «modus vivendi» της 20ής Ιανουαρίου 1995 και τις σχετικές προς τούτο διαδικασίες, ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειαστεί, προβαίνει σε ψηφοφορία.

(Τροπολογία 26)

Άρθρο 4, πέμπτο εδάφιο

>Αρχικό κείμενο>

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

>Κείμενο μετά την ψηφοφορία στο ΕΚ>

Η Επιτροπή λαμβάνει ιδιαίτερα υπόψη τη γνώμη των κοινοβουλευτικών επιτροπών και της συμβουλευτικής επιτροπής και τις ενημερώνει για τον τρόπο με τον οποίο έλαβε υπόψη τη γνώμη αυτή.

(Τροπολογία 27)

Άρθρο 5

>Αρχικό κείμενο>

Οι αποφάσεις για χορήγηση κοινοτικής ενίσχυσης για τις ενέργειες που προτείνονται από τα κράτη μέλη αποφασίζονται από την Επιτροπή σύμφωνα με τη διαδικασία που προβλέπεται στο άρθρο 4.

>Κείμενο μετά την ψηφοφορία στο ΕΚ>

Οι αποφάσεις για χορήγηση κοινοτικής ενίσχυσης για τις ενέργειες που προτείνονται από τα κράτη μέλη αποφασίζονται από την Επιτροπή.

(Τροπολογία 28)

Άρθρο 6, παράγραφος 1α (νέα)

>Κείμενο μετά την ψηφοφορία στο ΕΚ>

1α. Τα κράτη μέλη επιτρέπουν στα ενδιαφερόμενα μέρη να μετέχουν στην αρχή αυτή με καθεστώς παρατηρητή.

(Τροπολογία 41)

Άρθρο 6α (νέο)

>Κείμενο μετά την ψηφοφορία στο ΕΚ>

Η Επιτροπή ενημερώνει τακτικά το Ευρωπαϊκό Κοινοβούλιο, την Οικονομική και Κοινωνική Επιτροπή καθώς και την Επιτροπή Περιφερειών για τις δραστηριότητες που προγραμματίζονται στο πλαίσιο του «Ευρωπαϊκού Έτους» από την συμβουλευτική επιτροπή. Διασφαλίζει εκτός αυτού την στενή συνεργασία με τα προγράμματα LEONARDO DA VINCI και SOCRATES.

(Τροπολογία 30)

Άρθρο 6β (νέο)

>Κείμενο μετά την ψηφοφορία στο ΕΚ>

Η Επιτροπή μεγιστοποιεί τον αντίκτυπο του Ευρωπαϊκού Έτους δια βίου εκπαίδευσης εξασφαλίζοντας ότι κατά το 1996 τα σχετικά προγράμματα της ΕΕ και/ή άλλα χρηματοδοτικά μέσα, και ιδίως τα προγράμματα εκπαίδευσης και επαγγελματικής κατάρτισης, το Ευρωπαϊκό Κοινωνικό Ταμείο και η πολιτική πληροφόρησης της ΕΕ, θα παράσχουν χρηματοδοτική υποστήριξη και θα συμβάλουν στην επίτευξη των στόχων του Έτους.

(Τροπολογία 31)

Άρθρο 6γ (νέο)

>Κείμενο μετά την ψηφοφορία στο ΕΚ>

Η Επιτροπή και τα κράτη μέλη εξασφαλίζουν ότι οι κοινωνικοί εταίροι και οι περιφερειακές ή τοπικές αρχές που είναι αρμόδιες για την εκπαίδευση και την κατάρτιση μετέχουν στον προγραμματισμό και στην εκτέλεση των δραστηριοτήτων που συνδέονται με το Έτος.

(Τροπολογία 32)

Παράρτημα, τμήμα Ι

>Αρχικό κείμενο>

Ι. Γενικές διατάξεις

1. Στόχοι και αιτιολόγηση των ενεργειών

Σε συνέχεια των συστάσεων του Λευκού Βιβλίου για την ανάπτυξη, την ανταγωνιστικότητα και την απασχόληση, που υποβλήθηκε από την Επιτροπή στο Ευρωπαϊκό Συμβούλιο των Βρυξελλών το Δεκέμβριο 1993, σύμφωνα με τις οποίες η Επιτροπή πρέπει να καθορίσει συγκεκριμένα τις μακροπρόθεσμες απαιτήσεις και στόχους για τις ενέργειες και την πολιτική που διεξάγεται στους τομείς της εκπαίδευσης και της κατάρτισης, μπορεί να δοθεί σημαντικό μήνυμα με την ανακήρυξη ενός Ευρωπαϊκού Έτους δια βίου εκπαίδευσης και κατάρτισης.

2. Θέματα

Οι ενέργειες που θα υλοποιηθούν στο πλαίσιο του Ευρωπαϊκού Έτους δια βίου εκπαίδευσης και κατάρτισης θα στηρίζονται στους στόχους που αναφέρονται στο άρθρο 2: ανάπτυξη, γενίκευση και συστηματοποίηση της συνεχούς εκπαίδευσης και κατάρτισης, σημασία της συνεργασίας μεταξύ των δομών εκπαίδευσης και κατάρτισης και του κόσμου των επιχειρήσεων, δυνατότητες που ανοίγονται από έναν ευρωπαϊκό χώρο εκπαίδευσης και κατάρτισης στο πλαίσιο της κυκλοφορίας των ατόμων που παρακολουθούν μαθήματα κατάρτισης και των εργαζομένων, ανάγκη εξασφάλισης βελτιωμένης πρόσβασης των ατόμων στις ενέργειες εκπαίδευσης και κατάρτισης - ιδίως υπό το πρίσμα της ισότητας ευκαιριών ανδρών και γυναικών.

3. Κριτήρια

Κατά την επιλογή των ενεργειών που αναφέρονται στο τμήμα ΙΙ θα προτιμηθούν όσες δείχνουν με πρακτικό τρόπο τα οφέλη της εκπαίδευσης και της κατάρτισης (για το άτομο, για την επιχείρηση ή για την ανάπτυξη μιας περιφέρειας), όσες υπογραμμίζουν την ιδέα της εκπαίδευσης και της κατάρτισης δια βίου, όσες διαρθρώνονται γύρω από τις κοινοτικές παρεμβάσεις σε συστήματα εκπαίδευσης και κατάρτισης και όσες υπογραμμίζουν τη συμβολή της διακρατικής συνεργασίας.

>Κείμενο μετά την ψηφοφορία στο ΕΚ>

Διαγράφεται

(Τροπολογία 33)

Παράρτημα, τμήμα ΙΙ, μέρος Α, παράγραφος 1, σημείο β)

>Αρχικό κείμενο>

β) οργάνωση συναντήσεων, σε κάθενα από τα κράτη μέλη, για να υπογραμμιστεί η συμβολή της Ευρωπαϊκής Ένωσης στα διάφορα θέματα που προαναφέρθηκαν[semigr ]

>Κείμενο μετά την ψηφοφορία στο ΕΚ>

β) οργάνωση συναντήσεων, σε κάθενα από τα κράτη μέλη, για να υπογραμμιστεί η συμβολή της Ευρωπαϊκής Ένωσης στα διάφορα θέματα που προαναφέρθηκαν, συναντήσεις στις οποίες να συμμετέχουν βουλευτές από τα κράτη μέλη και εκλεγμένοι αντιπρόσωποι σε περιφερειακό και τοπικό επίπεδο, υπεύθυνοι για την παροχή δημόσιας εκπαίδευσης και κατάρτισης.

(Τροπολογία 34)

Παράρτημα, τμήμα ΙΙ, μέρος Α, παράγραφος 2, σημείο β)

>Αρχικό κείμενο>

β) τη δημιουργία προϊόντων επικοινωνίας, π.χ. βίντεο κλιπ τα οποία θα περιγράφουν τις καινοτόμες εμπειρίες στον τομέα της εκπαίδευσης και της κατάρτισης: πολυμέσα για εμπορικές και άλλες εκθέσεις[semigr ] εγχειρίδια και φυλλάδια[semigr ] ντοσιέ (με κείμενα, εικόνες, γραφικά διαγράμματα, οργανωτικά διαγράμματα και ούτω καθ' εξής) που θα διευκολύνουν την οργάνωση διασκέψεων και συνεδρίων σε τοπικό ή περιφερειακό επίπεδο σχετικά με τα τέσσερα θέματα του Έτους[semigr ] διαδραστικά συστήματα (CD-ROM, CD-I ή συστήματα τηλεματικής) που θα συμπληρώνουν το έντυπο υλικό[semigr ] εκτός από την ευαισθητοποίηση, αυτά τα προϊόντα θα καταστήσουν δυνατό να βελτιωθεί η πρόσβαση ενός ευρύτερου κοινού στις πληροφορίες σχετικά με την επαγγελματική αναγνώριση των τίτλων εκπαίδευσης, τις προϋποθέσεις πρόσβασης στην τριτοβάθμια εκπαίδευση στην Ένωση, τα έργα που υποστηρίζονται από τα διάφορα κοινοτικά προγράμματα και πρωτοβουλίες[semigr ]

>Κείμενο μετά την ψηφοφορία στο ΕΚ>

β) τη δημιουργία προϊόντων επικοινωνίας, σχετικά με τα έργα που υποστηρίζονται από τα διάφορα κοινοτικά προγράμματα και πρωτοβουλίες[semigr ]

(Τροπολογία 35)

Παράρτημα, τμήμα ΙΙ, μέρος Α, παράγραφος 2, εδάφιο γ)

>Αρχικό κείμενο>

γ) τη χρήση των μέσων μαζικής ενημέρωσης (τηλεόραση, ραδιόφωνο, γραπτός Τύπος) και των ειδικευμένων μέσων (κανάλια εκπαιδευτικής τηλεόρασης, ειδικά έντυπα) για ενέργειες προώθησης και ευαισθητοποίησης[semigr ]

>Κείμενο μετά την ψηφοφορία στο ΕΚ>

γ) τη συνεργασία με τα μέσα μαζικής ενημέρωσης[semigr ]

(Τροπολογία 36)

Παράρτημα, τμήμα ΙΙ, μέρος Α, παράγραφος 2, εδάφιο δ)

>Αρχικό κείμενο>

δ) τη διοργάνωση διαγωνισμών σε ευρωπαϊκό επίπεδο (π.χ. για μαθητές, σχολεία, επιχειρήσεις ή εδαφικές κοινότητες), που θα αξιοποιούν συγκεκριμένα επιτεύγματα και εμπειρίες σχετικά με ένα από τα τέσσερα καθορισμένα θέματα του Έτους, ιδίως σε συνεργασία με τον οικονομικό χώρο, τους κοινωνικούς εταίρους και τα εκπαιδευτικά συστήματα, ιδιαίτερα όσον αφορά την πρόσβαση των εργαζομένων σε ενέργειες συνεχούς εκπαίδευσης και κατάρτισης.

>Κείμενο μετά την ψηφοφορία στο ΕΚ>

δ) τη διοργάνωση διαγωνισμών σε ευρωπαϊκό επίπεδο, που θα αξιοποιούν συγκεκριμένα επιτεύγματα και εμπειρίες σχετικά με ένα από τα καθορισμένα θέματα του έτους[semigr ]

(Τροπολογία 37)

Παράρτημα, τμήμα ΙΙ, μέρος Α, παράγραφος 2, εδάφιο δ.α) (νέο)

>Κείμενο μετά την ψηφοφορία στο ΕΚ>

δ. α) την παροχή σε όσους συμμετέχουν στις δραστηριότητες που θα διοργανωθούν στο πλαίσιο του Ευρωπαϊκού Έτους δια βίου εκπαίδευσης, ευρωπαϊκού πιστοποιητικού το οποίο θα προσδώσει πρόσθετη αξία στη συμμετοχή τους στις εν λόγω δραστηριότητες.

(Τροπολογία 38)

Παράρτημα, τμήμα ΙΙ, μέρος Α, παράγραφος 3

>Αρχικό κείμενο>

3. Δημοσκοπήσεις και μελέτες προπαρασκευής και μεταγενέστερης αξιολόγησης ανάλογα με τις διαφορετικές κατηγορίες κοινού στις οποίες στοχεύει καθένα από αυτά τα θέμτα[semigr ] οι μελέτες και οι δημοσκοπήσεις αυτές θα έχουν ως κύριο στόχο το βελτιωμένο εντοπισμό των προσδοκιών των διαφορετικών κατηγοριών κοινού, συμπεριλαμβανομένων των σχετικών με τη συμβολή της Ένωσης.

>Κείμενο μετά την ψηφοφορία στο ΕΚ>

3. Δημοσκοπήσεις και μελέτες, που θα αποσκοπούν ιδιαίτερα στον καλύτερο προσδιορισμό των προσδοκιών των διαφόρων ομάδων στόχου τις οποίες αφορούν τα θέματα του Έτους, καθώς και αξιολόγηση του αντικτύπου του Έτους.

(Τροπολογία 39)

Παράρτημα, τμήμα ΙΙ, μέρος Β, εδάφιο β)

>Αρχικό κείμενο>

β) ενέργειες πληροφόρησης και διάδοσης των παραδειγμάτων ορθής πρακτικής[semigr ]

>Κείμενο μετά την ψηφοφορία στο ΕΚ>

β) Διαγράφεται

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου όσον αφορά την πρόταση απόφασης του Eυρωπαϊκού Κοινοβουλίου και του Συμβουλίου για τη διοργάνωση Ευρωπαϊκού Έτους δια βίου εκπαίδευσης και κατάρτισης (1996) (COM(94)0264 - C4-0143/94 - 94/0199 (COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (CΟΜ(94)0264 - 94/0199 (COD)) ((EE C 287 της 15.10.1994, σ. 18)),

- έχοντας υπόψη το άρθρο 189 Β, παρ. 2 της Συνθήκης ΕΟΚ και τα άρθρα 126 και 127 της Συνθήκης ΕΟΚ, βάσει των οποίων του υποβλήθηκε η πρόταση της Επιτροπής (C4-0143/94),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης και τις γνωμοδοτήσεις της Επιτροπής Κοινωνικών Υποθέσεων και Απασχόλησης και της Επιτροπής Προϋπολογισμών (A4-0038/95),

1. εγκρίνει την πρόταση της Επιτροπής με την επιφύλαξη των τροποποιήσεων που της επέφερε το Σώμα[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παράγραφος 2 της Συνθήκης ΕΚ[semigr ]

3. καλεί το Συμβούλιο να συμπεριλάβει τις τροπολογίες που ενέκρινε το Κοινοβούλιο στην κοινή θέση που θα υποβάλει σύμφωνα με το άρθρο 189 Β, παρ. 2 της Συνθήκης ΕΚ[semigr ]

4. καλεί το Συμβούλιο, εφόσον προτίθεται να παρεκκλίνει από το κείμενο όπως το ενέκρινε το Σώμα, να το ενημερώσει σχετικά και να κινήσει τη διαδικασία συνεννόησης[semigr ]

5. επισημαίνει ότι η Επιτροπή υποχρεούται να υποβάλει στο Κοινοβούλιο οποιαδήποτε τροποποίηση προτίθεται να περιλάβει στην πρότασή της όπως αυτή θα έχει τροποποιηθεί από το Κοινοβούλιο[semigr ]

6. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.